b'\n_START_ARTICLE_\nHans Vermeer\n_START_SECTION_\n\xc5\xbdivljenje\n_START_PARAGRAPH_\nHans Vermeer se je rodil v Iserlohnu v Nem\xc4\x8diji. Na Univerzi v Heidelbergu (Nem\xc4\x8dija) je \xc5\xa1tudiral prevajalstvo na podro\xc4\x8dju dveh jezikov, angle\xc5\xa1\xc4\x8dine in \xc5\xa1pan\xc5\xa1\xc4\x8dine, iz \xc4\x8desar je leta 1952 diplomiral. Leto kasneje je od\xc5\xa1el na \xc5\xa1tudentsko izmenjavo na Univerzo v Lizboni (Portugalska), kjer si je pridobil certifikat za pou\xc4\x8devanje portugal\xc5\xa1\xc4\x8dine in diplomiral tudi iz prevajalstva za portugal\xc5\xa1\xc4\x8dino; nato je iz tolma\xc4\x8denja in prevajanja (portugal\xc5\xa1\xc4\x8dina) opravil tudi podiplomski \xc5\xa1tudij. Kasneje je bil kot lektor in docent dejaven \xc5\xa1e na podro\xc4\x8dju ju\xc5\xbenoazijskih jezikov (hindij\xc5\xa1\xc4\x8dina in urduj\xc5\xa1\xc4\x8dina). Leta 1962 je na heidelber\xc5\xa1ki univerzi predstavil svojo disertacijo Adjektivische und verbale Farbausdr\xc3\xbccke in den indogermanischen Sprachen mit \xc4\x93-Verben\xc2\xa0: ein Beitrag zur Frage der Wortarten und zum Problem der \xc3\x9cbersetzbarkeit. Ukvarjal se je tudi z izgradnjo centralnoju\xc5\xbenoazijskih jezikov. Sicer pa je bil dejaven tudi na drugih podro\xc4\x8djih \xe2\x80\x93 \xc5\xa1tudiral je tudi ekonomijo, splo\xc5\xa1no in primerjalno zgodovinsko jezikoslovje, romanske jezike in nem\xc5\xa1ko literaturo._NEWLINE_Leta 2010 je Vermeer prejel \xc4\x8dastni doktorat Oddelka za prevajalstvo, lingvistiko in kulturne \xc5\xa1tudije Univerze v Mainzu za svoj izjemen prispevek k oddelku.'